ઉત્તર કોરિયા અત્યાર સુધીમાં ઓલિમ્પિક્સમાં 16 ગોલ્ડ મેડલ્સ જીત્યું છે

ઓલિમ્પિક્સમાં ચંદ્રકો મેળવતા ઉત્તર કોરિયાના ખેલાડીઓનો ઉપયોગ દેશ અને નેતાઓના સન્માન સ્વરૂપે કરવામાં આવે છે. 

અલબત, એક ખેલાડીની હાર વર્તમાન શાસનનો સમગ્ર દૃષ્ટિકોણ બદલવા માટે પૂરતી હોય છે. 

જાપાન, અમેરિકા કે દક્ષિણ કોરિયા જેવા દુશ્મન દેશ સામે ઉત્તર કોરિયાનો ખેલાડી હારી જાય ત્યારે એ હાર વધુ દર્દનાક બની જતી હોય છે. 

ફેબ્રુઆરીમાં વિન્ટર ઓલિમ્પિક્સ યોજાવાની છે અને હાલ સર્જાયેલી પરિસ્થિતિને કારણે ઉત્તર કોરિયા તેમાં ભાગ લે તેવી શક્યતા છે. 

આ રમતોત્સવ વધારે રસપ્રદ બનવાનું કારણ એ પણ છે કે તેનું આયોજન દક્ષિણ કોરિયાના પ્યોંગયાંગ શહેરમાં થવાનું છે. 

ઉત્તર કોરિયા અને દક્ષિણ કોરિયા વચ્ચે યુદ્ધની સંભાવના છે. ઉત્તર કોરિયા આ રમતોત્સવમાં ભાગ લેશે તો બન્ને દેશો વચ્ચેના સંબંધમાં નરમાશ આવી શકે છે. 

જોકે, આ રમતોત્સવ માટે ઉત્તર કોરિયાના માત્ર બે એથ્લીટ ક્વોલિફાઈ થઈ શક્યા છે. 

ક્યારથી ભાગ લે છે ઓલિમ્પિક્સમાં?

ઉત્તર કોરિયાના શાસક કિમ જોંગ ઉન

ઉત્તર કોરિયા વિન્ટર ઓલિમ્પિક્સમાં 1964થી અને ગ્રીષ્મકાલીન ઓલિમ્પિક્સમાં 1972થી ભાગ લેતું રહ્યુ... બીજા 4000 અક્ષરો માટે લેખ ચાલુ રાખો:
ં છે. 

ઉત્તર કોરિયાના એથ્લીટોએ કુલ 56 ચંદ્રકો મેળવ્યા છે, જેમાંથી 16 સુવર્ણચંદ્રક છે. 

ગ્રીષ્મકાલીન ઓલિમ્પિક્સમાં ઉત્તર કોરિયાએ જેટલાં મેડલ્સ જીત્યાં છે તેની આર્થિક આધારે ગણતરી કરીએ તો એ સાતમા ક્રમે છે. 

ઉત્તર કોરિયાએ મોટાભાગના મેડલ્સ કુસ્તી, વેઇટ લિફટિંગ, જૂડો અને બોક્સિંગમાં જીત્યા છે. 

વિન્ટર ઓલિમ્પિક્સમાં ઉત્તર કોરિયા બે ચંદ્રકો જ જીત્યું છે. 

હારનું પ્રસારણ ટેલિવિઝન પર નહીં

ઉત્તર કોરિયામાં ઓલિમ્પિક્સનું લાઇવ ટેલિકાસ્ટ કરવામાં આવતું નથી. કોઈ ગેમમાં ઉત્તર કોરિયાની હાર થાય ત્યારે તેનું પ્રસારણ કરવામાં આવતું નથી. 

2014ની એશિયન ગેમ્સમાં ઉત્તર કોરિયાની પુરુષોની ફૂટબોલ ટીમ ફાઈનલમાં પહોંચી હતી અને તેની ટક્કર દક્ષિણ કોરિયા સામે થવાની હતી. 

એ મેચ પહેલાં ઉત્તર કોરિયામાં પોતાની ટીમની જીતની આશાનો જોરદાર માહોલ તૈયાર કરવામાં આવ્યો હતો, પણ મેચ દક્ષિણ કોરિયાએ 1-0થી જીતી લીધી હતી. 

ઉત્તર કોરિયાએ એ મેચના સમાચાર ક્યારેય પ્રસારિત કર્યા નથી અને ઈતિહાસમાંથી એ મેચને હંમેશ માટે ભૂંસી નાખી છે. 

બીબીસી મોનિટરિંગના ઉત્તર કોરિયાના વિશ્લેષક એલિસ્ટર કોલમેને આ બાબતે કહ્યું હતું કે ''ઉત્તર કોરિયાના સામાન્ય લોકોથી માંડીને સત્તાવાર મીડિયા સુધીના કોઈને એ મેચમાં શું થયું હતું તેની ખબર નથી.''

ખેલાડી હારે તો શું થાય?

2016ની રિયો ઓલિમ્પિક્સમાં ઐતિહાસિક સેલ્ફી ઝડપી રહેલાં દક્ષિણ કોરિયાનાં જિમ્નેસ્ટ લી યૂન-જૂ અને ઉત્તર કોરિયામાં જિમ્નેસ્ટ હોંગ ઉન-જોંગ

વિજેતા ખેલાડીઓનું ઉત્તર કોરિયામાં જોરદાર સન્માન કરવામાં આવે છે. એ દેખીતું પણ છે. 

ખેલાડીએ ઓલિમ્પિક્સમાં જીત મેળવી હોય તો તેને કાર અને ઘર સહિતનાં સંખ્યાબંધ ઈનામો આપવામાં આવે છે. 

વિજેતાઓનું વિજય સરઘસ કાઢવામાં આવે છે. 

સામાન્ય લોકોને જણાવવામાં આવે છે કે આ જીત ઉત્તર કોરિયાના ઉત્તમ શાસન અને તેના ગૌરવશાળી નેતાઓને કારણે મળી છે. 

મોટો સવાલ એ છે કે ખેલાડી હારી જાય તો શું થાય છે?

હારેલા ખેલાડીને જેલમાં ગોંધવામાં આવતા હોવાની વાતો ઉત્તર કોરિયામાં સાંભળવા મળે છે, પણ એ વાતના કોઈ નક્કર પુરાવા મળતા નથી. 

ઉત્તર કોરિયાની એક ન્યૂઝ વેબસાઈટ એનકે ન્યૂઝમાં વિશ્લેષક ફેદૂર ટેર્ટિટ્સકી કહે છે કે ''હાર સંબંધી દૃષ્ટિકોણ ઉત્તર કોરિયામાં છેલ્લાં કેટલાંક વર્ષોમાં બદલાયો છે.''

''દેશના નેતાઓને હવે સમજાયું છે કે હારેલા દરેક ખેલાડીને કોન્સટ્રેશન કેમ્પમાં ગોંધી દઇશું તો દેશમાં ખેલાડીઓની તંગી સર્જાશે.''

1990માં...